alexandrainst/scandi-wiki huggingface dataset:
USAs kommunistiske parti

USAs kommunistiske parti (engelsk: Communist Party USA, forkortet CPUSA) er et marxist-leninistisk politisk parti i USA. Det ble grunnlagt i 1919 og ble tilknyttet Komintern (Den tredje internasjonale). I dag har partiet sluttet å føre en revolusjonær politikk og har siden 1984 ikke stilt til valg.

Historie 
USAs kommunistiske parti representerte opprinnelige den kommunistiske bevegelsen i USA, men i årenes løp har CPUSA endret seg politisk. 

Den første halvdelen av 1900-tallet var partiet det største og mest innflytelsesrike kommunistpartiet i USA og spilte en viktig rolle i den amerikanske arbeiderbevegelsen fra 1920-tallet frem til 1940-tallet. Partiet grunnla de fleste av landets store fagforeninger og drev med anti-rasistisk arbeid på arbeidsplasser. Under kampen mellom de sovjettro kommunistene og troskistene på 1920-tallet stilte flertallet seg på den marxist-leninistiske siden og fulgte Kominterns linje mens en mindre gruppe brøt ut og opprettet Socialist Workers Party. 

CPUSA overlevde Palmer-raidene og mange andre lignende regjeringstøttede angrep på kommunistisk aktivitet. I august 1919, bare måneder etter sin grunnleggelse, hadde CPUSA 60 000 medlemmer. Socialist Party of America hadde rundt 40 000 medlemmer.

Under andre verdenskrig stilte CPUSA seg på de alliertes side i kampen mot det nasjonalsosialistiske Tyskland og bedrev en ettergivende politikk i forhold til den amerikanske regjeringen, noe som blant annet kom til uttrykk ved at man oppfordret streikende arbeidere til å gå tilbake til arbeidet.

I dag benekter partiet, slik som mange andre partier av den gamle moskvatroende delen av den kommunistiske bevegelsen, den revolusjonære delen av marxismen og kan vurderes som en reformistisk bevegelse som minner mer om europeisk sosialdemokrati. Ettersom partiet selv ikke stiller til valg går oppfordringene til medlemmene om å stemme på Det demokratiske partiet.

Kjente medlemmer 
 Paul Robeson
 Pete Seeger
 W.E.B. DuBois
 Angela Davis

Eksterne lenker 
 
  Young Communist League USA, ungdomsgrupperingen
  People's World, ukeavis

Kommunistiske partier
Politiske partier i USA
Berkley (Michigan)

Berkley er en by i Oakland County i den amerikanske delstaten Michigan. Den er en forstad til Detroit. Byen ble grunnlagt i 1923 (og fikk bystatus fra 1932). Byen tilhørte tidligere til Royal Oak. Det bor 15 531 (2000) mennesker i Berkley. Sentrum av Berkley går langs 12 Mile Rd. mellom Greenfield Road og Coolidge Highway, og langs Coolidge Highway mellom 12 Mile Rd. og 11 Mile Rd.. Siden Berkleys østre grense går langs Woodward Avenue, er byen en aktiv parter i det årlige Woodward Dream Cruise, et am-car show i Detroitområdet. Byen er lokalt kjent for sine utesteder.

Eksterne lenker
 (en) City of Berkley
 (en) Berkley Downtown Development Authority
 (en) Berkley School District
 (en) Berkley Chamber of Commerce
 (en) Berkley Home Improvement Expo

Byer i Oakland County
Bosetninger etablert i 1923
1923 i Michigan
Byer grunnlagt i 1932
Byer i Michigan
Skeiegruppen

Skeiegruppen er et norsk selskap. Det har hovedkvarter i Kristiansand.

Selskapets tre forretningsområder er eiendom via Skeie Real Eastate, aksjer, obligasjoner og finansinvestering via Skeie Capital samt offshore via Skeie Technology.

I 2008 har Bjarne Skeie et sterkt engasjement i offshoreselskapet TTS Marine, der han og familien eier 35,5 % av aksjene.

Skeiegruppen blir eid av offshoregründer Bjarne Skeie og familien hans.

Daglig leder/administrerende direktør er Svein Anton Bjørnholmen.

Eksterne lenker
 

Norske investeringsselskaper
Carl Oscar Munthe

Carl Oscar Munthe (født 12. desember 1861 på Elverum, død 20. desember  1952) var en norsk offiser og militærhistoriker. Han var sønn av distriktslege Christopher Pavels Munthe og Christine Margrethe Aabel.

Han tok eksamen ved Krigsskolens øverste avdeling i 1881, den militære høyskole i 1884, ble utnevnt til premierløytnant i Infanteriet i 1886, kaptein i 1893 og major i 1910. I 1911 ble han oberstløytnant, han ble oberst i 1912 og generalmajor i 1924. Han fikk avskjed i 1929.

Munthe tjenestegjorde som aspirant i Generalstaben fra 1895 til 1899, samtidig var han også ved Norges geografiske oppmåling fra 1892 til 1899, og han tok generalstabseksamen i 1898.  Deretter tjenestegjorde han ved Generalstaben fra 1900 til 1910, ble deretter sjef for Valdres bataljon fra 1911 til 1912 og sjef for Infanteriregiment nr 6 fra 1912 til 1916. Fra 1. juni 1916 til 1924 var han sjef for Østfold Infanteriregiment nr 1 og kommandant i Fredrikstad. Etter dette ble han sjef for 4. divisjon og kommandant på Bergenhus fra 1924 til 1929.

I hans kommandanttid fikk byen for tredje gang besøk av kong Haakon VII, denne gang i forbindelse med byens 350-årsjubileum. Kongen avduket statuen over kong Fredrik II på torvet, og avdelinger fra Artilleriregiment nr 1 og Marinen paraderte. Dette var også det som skulle til for å rydde torvet for en stor transformatorstasjon og et gammelt skur som tilhørte Østsidens kjøttkontroll.

Munthe var en anerkjent militærhistoriker, og skrev en rekke krigshistoriske bøker, blant annet om Hannibalsfeiden, Fredrikshald og Fredrikstens historie inntil 1720, og Den norske Hær inntil 1662. Han var også lærer ved Krigsskolen fra 1898 til 1916.
Munthe ble gift i Trondheim 26. september 1893 med Valborg Bøgh, født i Trondheim 27. november 1862. De hadde 5 sønner.

Kilder 
 Oppegaard, Tore Hiorth: Østfold regiment, 1996
 Barth, Bj Keyser: Norges militære embedsmenn 1929, Oslo 1930

Offiserer i Hæren (Norge)
Norske militærhistorikere
Personer tilknyttet Krigsskolen
Personer fra Elverum kommune
Fødsler i 1861
Dødsfall i 1952
EM i turn for kvinner 1971

Det åttende europamesterskapet i turn for kvinner ble arrangert i 1971, i Minsk i den tids Sovjetunionen.

Resultater

Individuell mangekamp
Obs: Hopp (VT), skranke (UB), bom (BB) og frittstående (FX).

Hopp

Skranke

Bom

Frittstående

Medaljeoversikt

Se også 
 Europamesterskapet i turn 1971 for herrer

Kilder 
  8. Turn-Europameisterschaften der Frauen 1971 in Minsk, Sowjetunion  IfoSta.de, besøkt 7. august 2018

EM i turn
Internasjonale mesterskap i 1971
Internasjonale mesterskap i Hviterussland
Internasjonale mesterskap i Sovjetunionen
Sport i Minsk
Sport i Sovjetunionen i 1971
1970-årene i Belarus
Gymnastikk i Hviterussland
Gymnastikk i 1971
Pål Sverre Hagen

Pål Sverre Valheim Hagen (født 6. november 1980 i Stavanger) er en norsk skuespiller. Han har sin utdannelse fra Teaterhøgskolen i Oslo.

Bakgrunn og virke 
Hagen hadde sin debut som skuespiller ved Det Norske Teatret i Bikubesong av Frode Grytten i 2003. Samme år spilte han den ene tittelrollen i Herr Bima og herr Bramati av Tord Akerbæk. I 2004 hadde han hovedrollen i Skråninga av Carl Frode Tiller. Han har også spilt tittelrollene i Ivanov av Anton Tsjekhov og i Raskolnikov, en dramatisering av Fjodor Dostojevskijs Forbrytelse og straff på Hålogaland Teater.

Fra 2006 er Hagen ansatt ved Det Norske Teatret. Herfra kan nevnes roller i Verdas mest forelska par, Få meg på, for faen! og Ingen skriv til obersten og Henrik IV. I 2010 spilte han Edmund Tyrone i Riksteatrets oppsetning av Lang dags ferd mot natt. Pål Sverre Valheim Hagen har vunnet Heddaprisen i 2007, Kanonprisen 2008, Kanonprisen 2009, Amandaprisen 2013, Gullruten 2017 og Amandaprisen 2022. 

Sommeren 2013 spilte han i sitt første historiespill i Kongens Ring i Herøy på Sunnmøre. Han hadde da hovedrollen som Kong Olav Haraldson (Olav den hellige)

Hagen er sønn av avistegneren Roar Hagen.

Filmografi

Filmer

TV-serier

Priser og nominasjoner 
 Heddaprisen 2007 – beste mannlige biroller som Bjørn Disel i Verdas mest forelska par og hanen i Ingen skriv til obersten
 Kanonprisen 2008 – beste mannlige hovedrolle – deUSYNLIGE
 Kanonprisen 2009 – beste birolle – Jernanger
 Nominert til Gullruten 2012 – beste mannlige skuespiller - Buzz Aldrin, hvor ble det av deg i alt mylderet?
 Nominert til Kanonprisen 2013 – beste mannlige hovedrolle – Kon-Tiki
 Amandaprisen 2013 – beste mannlige skuespiller – Kon-Tiki
 Nominert til Amandaprisen 2014 – beste mannlige skuespiller – Kraftidioten
 Gullruten 2017 – beste mannlige skuespiller - Valkyrien
 Nominert til Amandaprisen 2021 – beste mannlige skuespiller - Dianas bryllup
 Amandaprisen 2022 – beste mannlige skuespiller – The Middle Man
 Haugesund Walk of Fame 2022

Referanser

Eksterne lenker 
  Pål Sverre Valheim Hagen hos Filmweb
 

Norske skuespillere
Skuespillere ved Det Norske Teatret
Vinnere av Heddaprisen
Vinnere av Kanonprisen
Amandaprisen 2013
Amandaprisen 2022‎
Amanda for beste mannlige hovedrolle
Vinnere av Gullruten for beste skuespiller
Personer fra Stavanger kommune
Storskog

Storskog (nordsamisk: Stuorravuovdi) er et grenseovergangssted på den norsk-russiske grensen på Europavei 105, det eneste langs landegrensen mellom Norge og Russland. Den norske grensestasjonen ligger i Sør-Varanger kommune. Den russiske grensestasjonen ligger 300 meter derfra i Borisoglebsk. I 2017 passerte 265 177 reisende Storskog grensestasjon. Høyeste antall var 320.000 i 2013. (2010: 141 000; 2012: 252 000) Grensestasjonen var åpnet i 2003. Fra mai 2012 er det mulig for boere nær grensen å skaffe grenseboerbevis som gir rett til fritt antall reiser over grensen uten ytterligere visum. Det fører til ytterligere trafikk. Majoriteten av de som passerer er russer, som skal shoppe i Kirkenes eller fly mot sør.

Se også
Okkupasjonsmaktens fangeleirer i Norge

Referanser

Eksterne lenker 
 Sollia-Storskog området  (no) (en) (de)
 Storskog på Wikimapia

Grenseoverganger
Bosetninger i Sør-Varanger
Den norske riksgrensen
Leo Olsen

Christopher Leonidas «Leo» Olsen (født 25. september 1981 i Colombia) er en norsk fotballspiller som spiller forsvar for Hønefoss Ballklubb, hvor han har draktnummer 17. Han har tidligere spilt for Tromsdalen Fotball.

Før han gikk til Hønefoss, var Tromsdalen og Løv-Ham enige om en overgang, men Løv-Ham og Olsen ble ikke enige om de personlige betingelsene.

Referanser

Eksterne lenker 
 
 Spillerpresentasjon på Hønefoss BKs hjemmesider

Norske fotballspillere
Fotballspillere for Tromsdalen UIL
Fotballspillere for Hønefoss BK
Fødsler i 1981
I’m So Tired

«I'm so Tired» er en sang av The Beatles, utgitt på albumet The Beatles i 1968.

Den som ble innspilt 8. oktober 1968, samtidig med The Continuing Story of Bungalow Bill. John skrev sangen alene mens bandet var på retreat hos Maharishi Mahesh Yogi i India, og den er inspirert av Yoko Ono. Sangen er likevel som vanlig kreditert Lennon/McCartney.

 John Lennon hadde vokal, akustisk rytmegitar, elektrisk rytmegitar og orgel 
 Paul McCartney hadde annenstemme, bass og el. piano 
 George Harrison på elektrisk hovedgitar 
 Ringo Starr på trommer

Referanser 

The Beatles-sanger
Sanger skrevet av Lennon/McCartney
Sanger fra 1968
Bestial Devastation

Bestial Devastation er en EP av det brasilianske thrash metal bandet Sepultura, og bandets første utgivelse.

Albumet ble utgitt i 1985 på  Cogumelo plateselskap.

Sporliste 
 «The Curse» – 0:39
 «Bestial Devastation» – 3:08
 «Antichrist» – 3:47
 «Necromancer» – 3:53
 «Warriors of Death» – 4:10
Alle spor er skrevet av Max Cavalera, Jairo Guedz, og Paulo Jr.

Personell 
Max Cavalera – Vokal / Gitar
Jairo Guedz – Gitar
Paulo Jr. – Bassguitar
Igor Cavalera – Slagverk

EP-plater fra 1985
Sepultura-album
Debut-EP-er
Birmingham (Michigan)

Birmingham er en by i Oakland County i den amerikanske delstaten Michigan. Byen er en velstående forstad til Detroit, og sentrum tiltrekker seg shoppere fra hele Detroitområdet.

Området som nå er Birmingham var land som ble overgitt fra indianerstammene i området til USA i 1807. Birmingham ble først bosatt i 1819, fikk landsbystatus i 1864 og bystatus i 1932. Byen er oppkalt etter Birmingham i Storbritannia i håp om at byen skulle bli et stort industrisenter.

Kjente personer som har bodd i Birmingham
 Tim Allen
 Shane Battier
 Mike Binder
 Clarence Dayton Hillman
 Virgil Exner
 Marshall Fredericks
 Chris Hansen
 James Hughes
 Laura Innes
 Christine Lahti
 Alexi Lalas
 Elmore Leonard
 Kurt Luedtke
 Terry McDermott
 Gerald S. McGowan
 Meg Oliver
 Stone Phillips
 David Spade
 Eero Saarinen
 Noel Stookey
 James Tobin
 Rick Wagoner
 Minoru Yamasaki
 Sheila Young
 Steve Yzerman
 Henrik Zetterberg
 Miguel Cabrera

Eksterne lenker
 City of Birmingham official site (en) City Hall Site
  City of Birmingham (en) Principal Shopping District (PSD) Website
 (en) Brief history of Birmingham
 (en) Baldwin Public Library official site
 (en) The Oakland County

Byer i Oakland County
Byer i Michigan
Bosetninger etablert i 1819
1819 i Michiganterritoriet
Byer grunnlagt i 1932
1932 i Michigan
Fiji under Paralympiske sommerleker 2008

Fiji sender en tropp til paralympiske sommerleker 2008 i Beijing i Kina. Landets tropp vil besto av kun én deltaker, den svaksynte sprinteren Ranjesh Prakash, som vil konkurrere i friidrett. Prakash var også flaggbærer for Fiji under åpningsseremonien.

Det ble i mai 2007 rapportert om at Iliesa Delana hadde kvalifisert seg for lekene, men det ble senere avkreftet at han kom til å delta.

Friidrett
 Menn 100 m: Ranjesh Prakash
 Menn 200 m: Ranjesh Prakash

Se også
 Paralympiske sommerleker 2008

Referanser

Nasjoner under Paralympiske sommerleker 2008
Fiji under de paralympiske leker
2008 på Fiji
Sport i Oseania i 2008
Transaksjon

Transaksjon (fra latin transigere «drive igjennom» og agere «sette i bevegelse») kan være en ensidig overføring fra en part til en annen part eller en tosidig utveksling mellom to parter.

Ved en utveksling byttes en ytelse mot et vederlag eller en motytelse, for eksempel en vare byttes mot penger ved kjøp og salg.  Et annet eksempel er utbetaling av lønn: Lønnsmottakeren har ytet arbeidsinnsats i form av arbeidstimer for arbeidsgiver i bytte mot lønn som overføres fra arbeidsgiveren til lønnsmottakerens lønnskonto (bankkonto).

Transaksjon kan gjelde hele avtalen som omfatter både den fysiske ytelsen og den pengemessig motytelse og der transaksjonen ikke er avsluttet før alle deler av avtalen er gjennomført. Transaksjon kan også betegne bare selve bevegelsen av betalingen som går ut av betalerens bankkonto og inn på mottakerens bankkonto.

Økonomisk terminologi
Juridisk terminologi
West Bloomfield Township

West Bloomfield Township er et tettsted i den amerikanske delstaten Michigan. 22. april 1833 ble Bloomfield Township delt i to og den vestre delen ble kalt West Bloomfield. Området var preget av epledyrking på 1800-tallet. Stedet har en stor jødisk befolkning som primært flyttet i fra Southfield og Oak Park fra 1960-tallet og utover da byen hadde sin største vekst. West Bloomfield ligger ca. 20 km nordvest for grensen til Detroit og grenser til Bloomfield Township i øst, Farmington Hills i sør, Commerce Township i vest og Waterford Township, Orchard Lake Village, Keego Harbor og Sylvan Lake i nord.

Geografi 
Ifølge United States Census Bureau er byens areal 80,9 km², derav 70,8 km² land og 10,1 km² (12,49%) vann.

Kjente personer som har bodd i West Bloomfield Township
 Bruce Ableson
 Justin Bartha
 Melrose Bickerstaff
 Barry Bremen
 Pamela Eldred
 Terry Foster
 Brandon T. Jackson
 John Okemos
 Jalen Rose
 Bob Seger
 Mike Stone
 Natasha Vassallo

Eksterne lenker
 (en) Charter Township of West Bloomfield
 (en) West Bloomfield Township Public Library
 (en) West Bloomfield Firefighters

Byer i Oakland County
Bosetninger etablert i 1833
1833 i Michiganterritoriet
Byer i Michigan
Louis Chedid

Louis Chedid (født 1. januar 1948 i Ismaïlia, Egypt) er en fransk sanger/låtskriver av libanesisk opphav. 

Han er sønn av forfatter og poet Andrée Chedid og far til artisten Matthieu Chedid, bedre kjent som -M-. Talentet innen musikk viste seg tidlig i livet hans da han som barn ble medlem av det berømte koret Manécanterie des Petits Chanteurs á la Croix de Bois. Etter at han ble ferdig med skolen har han viet sitt liv til musikken. Han gav i 1973 ut sitt første album, men det var med titler som «La Belle et T'as beau» i 1977 som gjorde han populær og gav ham kjendisstatus.  I 1981 lå han på listetoppen i Frankrike med låten «Ainsi soit-il», og kom på topp igjen fire år etter med låten «d'Anne me sœur Anne».

Han er også komponist av den musikalske talen Le Soldat Rose, som har blitt tolket av blant andre -M-, Vanessa Paradis, Jeanne Cherhal, Francis Cabrel, Alain Souchon og Bénabar.

I 1992 skrev han en autobiografi som han kalte 40 berges blues. Hans siste album kom ut i 2004.

Diskografi

Album 

 Balbutiements (1973)
 Nous sommes des clowns (1974)
 Le jeu de l'oie (1975)
 Ver de terre (1976)
 Egomane (1980)
 Ainsi Soit-il (1981)
 Panique Organisée (1983)
 Anne, ma sœur Anne (1985)
 Bizar (1987)
 Zap-Zap (1989)
 Ces mots sont pour toi (1992)
 Entre nous (1994)
 Répondez moi (1997)
 Bouc Bel Air (2001)
 Botanique et Vieilles Charrues (2003)
 Un ange passe (2004)
 Le Soldat Rose (2006)

Singler 

 Miss Melissa (1974)
 Je chante sous les transistors (1977)
 La Belle / Chapeau de paille (1977)
 T'as beau pas être beau/L'Amour S.M.P.M (1978)
 Papillon / Dans la rue de Sherbrooke (1979)

Diverse 
 Deltagelse på Émilie Jolie med låten chanson du raton-laveur-rêveur.
 Duett sammen med sønnen Matthieu Chedid på låten Tel père tel fils på albumet Solidays.

Filmmusikk 
 À quoi tu penses-tu ? (1992)

Referanser

Eksterne lenker 
 
 
 
 Uoffisiell fanside
 Offisielle nettside til musikalen Le Soldat Rose

Franske sangere
The BlackSheeps

The BlackSheeps var en norsk rockegruppe fra Nesseby som vant den norske og den nordiske finalen i Melodi Grand Prix junior 2008 med den samisk-norske sangen «Oro jaska beana».

Bandet var fra Nesseby kommune og besto opprinnelig av Agnete Kristin Johnsen, Emelie Nilsen, Viktoria Eriksen og Alexander Touryguin. Bandet spilte i løpet av våren 2009 inn et album som kom i salg høsten 2009.

Bandet spilte også inn en versjon av sangen «No Milk Today» i forbindelse med en reklamekampanje for TINE. Deler av sangen er oversatt til samisk. 

I juni 2010 skiftet bandet ut to medlemmer, Viktoria Eriksen og Alexander Touryguin med Nikolaj Nordbak Gloppen fra Vadsø og Simon Stenvoll Pedersen fra Hammerfest. De utkastede medlemmene gikk rettens vei for hindre den nye besetningen i å bruke bandnavnet og få sin del av inntektene.

29. januar 2011 ble The BlackSheeps sendt til Melodi Grand Prix-finalen 2011. I finalen 12. februar kom The BlackSheeps på annenplass, bak Stella Mwangi med låten «Haba Haba».

Oro jaska beana
«Oro jaska beana» betyr «ti stille, hund», og sangen handler om en hund som er så tykk og usunn at den til slutt blir syk og dør og matmor gråter. Den har både norsk og samisk tekst. Sangen slutter med: «Čuoččas bajás ja ruohta» («reis deg og løp!») «Jienát veahá beana» («gi litt lyd fra deg!»). Låten var et av to norske bidrag under MGP Junior Nordic i Århus i 2008, der den vant. Låten vant senere klassen årets hit under Spellemannprisen 2008.

Edwin
«Edwin» er oppfølgeren til «Oro jaska beana», og sangen handler om en transjente på skolen som oppfordres til å komme ut av skapet. Sangen ble fremført under MGP jr i Oslo Spektrum 5. september 2009.

«Dance Tonight»
«Dance Tonight» var The BlackSheeps bidrag til MGP 2011. Den ble fremført under delfinalen i Skien 29. januar 2011 hvor den kom på annenplass og gikk videre til den norske finalen 11. februar 2011. Her gikk de også videre til «gullfinalen» samme kveld, men måtte se seg slått av Stella Mwangi og ble nummer 2.

Medlemmer
Agnete Kristin Johnsen (født 4. juli 1994) – vokal
Emelie Nilsen (født 29. mars 1993) – gitar
Nikolaj Nordbak Gloppen (født 1992) – bass
Simon Stenvoll Pedersen (født 1992) – trommer

Tidligere medlemmer:
Viktoria Eriksen (født 6. juli 1993) – trommer
Alexander Touryguin (født 16. oktober 1993) – bass

Album 
Blacksheeps – 2009

Singler 
Oro Jaska, Beana – 2008
Edwin – 2009 
Gold Lion – 2009
No milk today – 2009

Referanser

Eksterne lenker

 NRK Urørt(profil)
 NRK super(om bandet)
 NRK (teksten)
 MySpace (profil)
 Hjemmeside
 Nessby kommune pdf 
 Nrk sami Radio: «Sjarmerte hele Norden» besøkt 29. november 2008
 Aftenposten: «Kunnskapsministeren heier på The BlackSheeps» besøkt 29. november 2008
 Nrk sami Radio:«Leverte maks igjen – klar for superfinalen» besøkt 29. november 2008
 Nrk sami Radio: «Presidenten stolt av popskjorte» besøkt 29. november 2008
 Vg: «The BlackSheeps merker ikke misunnelse» besøkt 29. november 2008

Lenker til musikkvideo på nett
 NRK P3 lydverket – Gold Lion

 Edwin (YouTube)

Norske rockegrupper
Deltakere i Melodi Grand Prix
Vinnere av Spellemannprisen
Kultur i Nesseby
Samisk musikk
 Vinnere av Melodi Grand Prix Junior
Salem menighet

Salem menighet er en kristen menighet i sentrum av Trondheim, og var opprinnelig en indremisjonsforening/bedehus. Våren 2002 ble den menighet gjennom en avtale med biskopen i Nidaros. Salem er tilsluttet Normisjon, og er en del av Den norske kirke. Menigheten har 400 medlemmer, og er med det et av de største kristne fellesskapene i Trondheim.

Historie 
Salem er knyttet til gjennombruddet for kristen lekmannsvirksomhet i Norge slik det startet med Hans Nielsen Hauge, og til den evangeliske misjonsbevegelsen slik den fikk sitt uttrykk gjennom Lars Olsen Skrefsrud. Salem var i 1930-årene kjent for sin omsorg for byens fattige og trengende, og hadde flere diakoner som arbeidet med utdeling av mat og klær i hver sine geografiske områder i Trondheim.

Gudstjenester 
Tenåringsgudstjeneste fredag kveld
Studentgudstjeneste lørdag kveld
Gudstjeneste søndag formiddag

Teologi 
Menigheten er liberal i uttrykksform, men konservativ i bibelforståelse.

Virksomhet relatert til Salem menighet
22B – et kontaktsenter for barn og unge i Trondheim sentrum
Trondheim Samtalesenter
Impuls tenåringskonferanse – en årlig tenåringskonferanse for ungdom i Nord- og Midt-Norge

Lignende menigheter 
 Storsalen i Oslo
 IMI-Kirken i Stavanger
 Norkirken Bergen
 Norkirken Tromsø i Tromsø
 Norkirken Sandnes

Normisjon
Menigheter
Kultur i Trondheim
Religion i Trøndelag
Midtbyen (Trondheim)
Multics

Multics (Multiplexed Information and Computing Service) var et svært innflytelsesrikt operativsystem med tidsdeling. Utviklingen av systemet ble påbegynt i 1964, og første versjon ble lansert i 1969. Multics er idag et historisk system. Den siste kjørende installasjon med Multics ble slått av den 31. oktober 2000.

Referanser 

Historiske operativsystemer
IT-relaterte introduksjoner i 1969
1969 i USA
Karl Brugmann

Karl Friedrich Christian Brugmann (født 16. mars 1849 i Wiesbaden, død 29. juni 1919 i Leipzig) var en tysk språkforsker, en av de viktigste innenfor den indoeuropeiske språkvitenskapen.

Brugmann studerte i Halle og i Leipzig. I 1882 ble han ekstraordinær professor i Leipzig og i 1884 professor i Freiburg im Breisgau. I 1887 vendte han tilbake til Leipzig, hvor han foreleste i indoeuropeisk språkvitenskap. Han var en tilhenger av prinsippet om lydlovenes unntaksløshet og regnes som en av de viktigste unggrammatikerne. Hans hovedverk er Grundriß der vergleichenden Grammatik der indogermanischen Sprachen i fem bind (sammen med Berthold Delbrück) og Morphologische Untersuchungen auf dem Gebiete der indogermanischen Sprachen i seks bind (sammen med Hermann Osthoff). Sammen med Wilhelm Streitberg grunnla han tidsskriftet Indogermanische Forschungen.

Eksterne lenker 
 

Tyske lingvister
Fødsler i 1849
Dødsfall i 1919
Medlemmer av Det ungarske vitenskapsakademiet
Berthold Delbrück

Berhold Delbrück (født 26. juli 1842 i Putbus på Rügen, død 3. januar 1922 i Jena) var en tysk språkforsker som studerte syntaksen innenfor de indoeuropeiske språkene.

Delbrück stammet fra den berømte Delbrück-familien. Han var professor i sanskrit og sammenlignende språkvitenskap ved universitetet i Jena fra 1870 til 1912. Han er mest kjent for de tre bindene om syntaks i Grundriß der vergleichenden Grammatik der indogermanischen Sprachen. De to andre bindene ble skrevet av Karl Brugmann.

Referanser

Tyske lingvister
Personer fra Rügen